
Verdens Orienterings Dag (WOD) ble for første gang arrangert i 2016 og ble suksess med over 250 000 registrerte deltakere fra 81 land. I Norge ble det registrert o-aktivitet på 142 steder med drøyt 20 000 deltakere. Kolbotn & Skimt orienteringslag hadde arrangement på 3 steder med totalt 140 registrerte deltakere. I år satser vi på at enda flere barn og unge får oppleve orienteringsglede.
Målet med Verdens orienterings dag er å gi flest mulig barn og unge i hele verden spennende og inspirerende orienteringsopplevelser og gjøre idretten kjent for flere. Alle gjennomførte aktiviteter i Norsk Orientering den dagen/uka hvor barn og unge deltar skal loggføres.
Kolbotn & Skimt o-lag har to ulike tilbud 24.mai. Et for skoler og «stolpejakt jegere» i Ski og Oppegård og et for klubbmedlemmer og andre interesserte.
Vi lager en lavterskel orienterings aktivitet som skolen og «stolpejakt jegere» kan benytte på Verdens O-dag. Det er ekstra stolper til Stolpejakta som vil stå ute i hele uke 21. Selv om O-dagen er 24.mai, er det mulig å benytte hele uken. 
[bookmark: _GoBack]Det vil være 5 ekstra stolper rundt følgende skoler; Hellerasten, Tårnåsen, Kolbotn, Greverud, Sofiemyr i Oppegård og Finstad, Ski, Langhus og Vevelstadåsen i Ski. Stolpene kan tas i den rekkefølge dere selv ønsker. Kart med stolpeposter og mer informasjon finnes på www.stolpejakta.no. Ved registrering av stolpene på www.stolpejakta.no, vil deltakelsen bli loggført på Verdens O-dag i tillegg til deltakelse i Stolpejakta. 
Arrangementet for klubbmedlemmer og andre interesserte er onsdag 24.mai kl 18 utenfor HurlumHeiHuset på Sofiemyr. Her gjennomføres årets o-kurs, rekrutt-trening, ungdomstrening og treningsløp. Det er tilbud til alle aldre og alle ferdighets nivåer.
Bli med å slå deltakerantallet fra i fjor!
Kolbotn & Skimt o-lag

